Meteoroide

miniatyr|En meteoroide inn i jordens amosfære.
En meteoroide er et relativt lite objekt i solsystemet. Størrelsen kan variere fra størrelsen til et sandkorn og opp til 900 meters diameter.Angeles Gavira og Peter Frances (red), Rocks and Minerals, Dorling Kindersley / Smithsonian Institution, 2005, utgave 2008, side 9. Meteoroider er fragmenter av asteroider eller dvergplaneter, særlig fra asteroidebeltet mellom Mars og Jupiter, som brytes løs fra moderlegemet og går inn i bane rundt solen. Banen kan være irregulær og krysse eller kollidere med planeters baner.Angeles Gavira og Peter Frances (red), Rocks and Minerals, Dorling Kindersley / Smithsonian Institution, 2005, utgave 2008, side 74-75.

Når en meteoroide kommer inn i en planets atmosfære, vil den varmes opp og delvis eller helt fordampe. Den enorme hastigheten på 25–72 km/sek skaper meget stor friksjon og varmeutvikling i en atmosfære, og mye av meteoroiden vil brenne opp. Gassen som slippes ut av meteoroiden vil bli ionisert og glødende, og oppfattes fra jordkloden som lysende. Denne effekten blir kalt en meteor eller stjerneskudd. Hvis en del av meteoroiden forblir intakt når den treffer bakken, blir den kalt en meteoritt.

Se også
Meteor
Meteoritt
Meteorsverm

Referanser

Kategori:Himmellegemer
Kategori:Artikler i astronomiprosjektet